จากตุ่มเล็กๆ กลายเป็นผื่นแดงวงกว้าง เป็นแผล คันมากๆเลยค่ะ เป็นทั้งต้นแขน ต้นขา ตอนนี้ลามมาที่หน้าแล้ว กลัวเป็นแผลเป็นมากๆค่ะ
สวัสดีค่ะ อาการผื่นแดงเป็นตุ่ม คัน เป็นหลายๆตำแหน่งดังกล่าวมานั้น อาจจะเกิดมาจากการมีผื่นผิวหนังอักเสบจากภูมิแพ้ซึ่งมักขึ้นตามข้อพับ หรือตำแหน่งที่ร้อนและอับชื้นมากก็จะกระตุ้นให้มีอาการ หรืออาจเกิดจากผื่นผิวหนังอักเสบจากการแพ้สารสัมผัสเช่นแพ้น้ำหอมหรือสารกันเสียในผลิตภัณฑ์ของใช้ส่วนตัว หรือเป็นการติดเชื้อราที่ผิวหนัง แต่ไม่ควรเป็นเป็นบริเวณกว้าง ตุ่มจากการถูกแมลงกัด ตุ่มลมพิษ เป็นต้นเบื้องต้นแนะนำการใช้น้ำเปล่าสะอาดล้างภายนอกเท่านั้น ไม่ไปแกะเกาบริเวณดังกล่าวที่เป็นเด็ดขาด รักษาความสะอาดที่ผิวหนังไม่ให้เกิดการอับชื้น ใส่เสื้อผ้าที่ระบายอากาศได้ดี ทาครีมให้ความชุ่มชื้น รับประทานยาแก้คันได้หากมีอาการลุกลามเป็นมากหลายบริเวณ คันมาก หรือตุ่มมีสัญญาณของการติดเชื้อเช่นปวดบวมแดง มีเลือดหรือหนองไหลจากตุ่ม ควรรีบไปพบแพทย์เพื่อตรวจเพิ่มเติมค่ะ